CELEX: 32006D0284
Language: el
Date: 2006-04-12 00:00:00
Title: 2006/284/ΕΚ: Απόφαση της Επιτροπής, της  12ης Απριλίου 2006 , για την τροποποίηση της απόφασης 2003/526/ΕΚ όσον αφορά τα μέτρα καταπολέμησης της κλασικής πανώλους των χοίρων στη Γερμανία  [κοινοποιηθείσα υπό τον αριθμό Ε(2006) 1521]   (Κείμενο που παρουσιάζει ενδιαφέρον για τον ΕΟΧ)

13.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/48
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Απριλίου 2006
   για την τροποποίηση της απόφασης 2003/526/ΕΚ όσον αφορά τα μέτρα καταπολέμησης της κλασικής πανώλους των χοίρων στη Γερμανία
   [κοινοποιηθείσα υπό τον αριθμό Ε(2006) 1521]
   (Κείμενο που παρουσιάζει ενδιαφέρον για τον ΕΟΧ)
   (2006/284/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Για την αντιμετώπιση της κλασικής πανώλους των χοίρων σε ορισμένα κράτη μέλη, η Επιτροπή εξέδωσε την απόφαση 2003/526/ΕΚ, της 18ης Ιουλίου 2003, για μέτρα προστασίας όσον αφορά την κλασική πανώλη των χοίρων σε ορισμένα κράτη μέλη (2). Με την εν λόγω απόφαση θεσπίζονται ορισμένα συμπληρωματικά μέτρα για την προστασία από την κλασική πανώλη των χοίρων.
            
         
               (2)
            
            
               Η Γερμανία ενημέρωσε την Επιτροπή σχετικά με την πρόσφατη εξέλιξη της νόσου αυτής στους αγριόχοιρους στο ομόσπονδο κρατίδιο της Βορείου Ρηνανίας-Βεστφαλίας. Με βάση τα διαθέσιμα επιδημιολογικά στοιχεία, οι περιοχές της Γερμανίας στις οποίες εφαρμόζονται μέτρα προστασίας πρέπει να τροποποιηθούν ώστε να συμπεριλάβουν ορισμένες περιοχές της Βορείου Ρηνανίας-Βεστφαλίας και ορισμένες γειτονικές περιοχές της Ρηνανίας-Παλατινάτου.
            
         
               (3)
            
            
               Η κατάσταση της νόσου σε άλλες περιοχές του ομόσπονδου κρατιδίου της Ρηνανίας-Παλατινάτου έχει βελτιωθεί σημαντικά. Τα μέτρα που προβλέπονται στην απόφαση 2003/526/ΕΚ σχετικά με τις περιοχές αυτές δεν πρέπει να ισχύουν πλέον.
            
         
               (4)
            
            
               Συνεπώς, η απόφαση 2003/526/ΕΚ πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2003/526/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Απριλίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29· οδηγία όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (2)  ΕΕ L 183 της 22.7.2003, σ. 46· απόφαση όπως τροποποιήθηκε τελευταία από την απόφαση 2005/339/ΕΚ (ΕΕ L 108 της 29.4.2005, σ. 87).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΜΕΡΟΣ I
            Περιοχές της Γερμανίας και της Γαλλίας που αναφέρονται στα άρθρα 2, 3, 5, 6, 7 και 8
            1.   Γερμανία
            
                        A.
                     
                     
                        Στο ομόσπονδο κρατίδιο της Ρηνανίας-Παλατινάτου:
                        
                                    α)
                                 
                                 
                                    τα διαμερίσματα: Südliche Weinstraße και Ahrweiler και Daun·
                                 
                              
                                    β)
                                 
                                 
                                    οι πόλεις: Landau και Pirmasens·
                                 
                              
                                    γ)
                                 
                                 
                                    στο διαμέρισμα Bitburg-Prüm: ο δήμος Prüm, οι κοινότητες Burbach, Balesfeld και Neuheilenbach (στο δήμο Kyllburg)·
                                 
                              
                                    δ)
                                 
                                 
                                    στο διαμέρισμα Cochem-Zell: οι δήμοι Kaisersesch και Ulmen·
                                 
                              
                                    ε)
                                 
                                 
                                    στο διαμέρισμα Germersheim: οι δήμοι Lingenfeld, Bellheim και Germersheim·
                                 
                              
                                    στ)
                                 
                                 
                                    στο διαμέρισμα Mayen-Koblenz: ο δήμος Vordereifel, ο δήμος Mendig δυτικώς του αυτοκινητοδρόμου A 61 και της Bundesstrasse B 262 και η πόλη Mayen δυτικώς της Bundesstrasse B 262 και βορείως της Bundesstrasse 258·
                                 
                              
                                    ζ)
                                 
                                 
                                    στο διαμέρισμα Südwestpfalz: οι δήμοι Waldfischbach-Burgalben, Rodalben, Hauenstein, Dahner-Felsenland, Pirmasens-Land και Thaleischweiler-Fröschen, οι κοινότητες Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben και Knopp-Labach.
                                 
                              
                  
                        B.
                     
                     
                        Στο ομόσπονδο κρατίδιο της Βορείου Ρηνανίας-Βεστφαλίας:
                        
                                    α)
                                 
                                 
                                    η πόλη Aachen: νοτίως των αυτοκινητοδρόμων A4, A544 και της Bundesstrasse B1·
                                 
                              
                                    β)
                                 
                                 
                                    η πόλη Bonn (Βόνη): νοτίως της Bundesstrasse 56 και του αυτοκινητοδρόμου A 565 (Bonn-Endenich προς Bonn-Poppelsdorf) και νοτιοδυτικώς της Bundesstrasse 9·
                                 
                              
                                    γ)
                                 
                                 
                                    στο διαμέρισμα Aachen: οι πόλεις Monschau και Stolberg, οι δήμοι Simmerath και Roetgen·
                                 
                              
                                    δ)
                                 
                                 
                                    στο διαμέρισμα Düren: οι πόλεις Heimbach και Nideggen, οι δήμοι Hürtgenwald και Langerwehe·
                                 
                              
                                    ε)
                                 
                                 
                                    στο διαμέρισμα Euskirchen: οι πόλεις Bad Münstereifel, Mechernich, Schleiden και οι κοινότητες Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (στην πόλη Euskirchen), οι δήμοι Blankenheim, Dahlem, Hellenthal, Kall και Nettersheim·
                                 
                              
                                    στ)
                                 
                                 
                                    στο διαμέρισμα Rhein-Sieg: οι πόλεις Meckenheim και Rheinbach, ο δήμος Wachtberg, οι κοινότητες Witterschlick, Volmershofen, Heidgen (στο δήμο Alfter) και οι κοινότητες Buschhoven, Morenhoven, Miel και Odendorf (στο δήμο Swisttal).
                                 
                              
                  2.   Γαλλία:
            Το έδαφος των νομών Bas-Rhin και Moselle στην περιοχή δυτικώς του ποταμού Ρήνου και της διώρυγας Ρήνου-Μάρνη, βορείως του αυτοκινητόδρομου A 4, ανατολικώς του ποταμού Σάαρ και νοτίως των συνόρων με τη Γερμανία, και τους δήμους Holtzheim, Lingolsheim και Eckbolsheim.
            ΜΕΡΟΣ ΙΙ
            Περιοχές της Σλοβακίας που αναφέρονται στα άρθρα 2, 3, 5, 7 και 8
            Το έδαφος των περιφερειακών υπηρεσιών κτηνιατρικών θεμάτων και τροφίμων της Trenčín (περιφέρειες Trenčín και Bánovce nad Bebravou), της Prievidza (περιφέρειες Prievidza και Partizánske), Púchov (μόνο η περιφέρεια Ilava), Žiar nad Hronom (περιφέρειες Žiar nad Hronom, Žarnovica και Banská Štiavnica), Zvolen (περιφέρειες Zvolen, Krupina και Detva), Lučenec (περιφέρειες Lučenec και Poltár) και Veľký Krtíš.»